b'\n_START_ARTICLE_\nComuna Ceica, Bihor\n_START_SECTION_\nIstorie\n_START_PARAGRAPH_\nTimp de 20 de ani, rom\xc3\xa2nii din "cercul" Ceica au fost reprezenta\xc5\xa3i \xc3\xaen Dieta (parlament) ungar\xc4\x83 de profesorul universitar Alexandru Roman. Alexandru Roman (n. 26 noiembrie1826, Au\xc5\x9feu - d. 1897, Sebe\xc5\x9f, unde a fost \xc3\xaenmorm\xc3\xa2ntat). Face liceul la Beiu\xc5\x9f \xc5\x9fi Oradea, dup\xc4\x83 care urmeaz\xc4\x83 cursurile teologice de la Institutul (universitatea) catolic Sf\xc3\xa2nta Barbara din Viena. La terminarea studiilor, \xc3\xaen 1848, este primit ca profesor la Liceul din Beiu\xc5\x9f. Dup\xc4\x83 1848 o dat\xc4\x83 cu introducerea limbii rom\xc3\xa2ne \xc3\xaen programa \xc5\x9fcolar\xc4\x83, Roman ajunge. \xc3\xaen 1850, profesor de limba rom\xc3\xa2n\xc4\x83 la Liceul romano-catolic din Oradea. \xc3\x8en 1852 a \xc3\xaenfiin\xc5\xa3at Societatea de lectur\xc4\x83 pentru elevii ultimelor dou\xc4\x83 clase de la liceul unde preda \xc5\x9fi pentru studen\xc5\xa3ii Academiei de drept.Urmeaz\xc4\x83, ulterior studii de fizic\xc4\x83 la Viena \xc5\x9fi studii juridice la Budapesta. \xc3\x8en 1862 ajunge profesor universitar de limba \xc5\x9fi literatura rom\xc3\xa2n\xc4\x83 la Universitatea din Budapesta, pozi\xc5\xa3ie pe care o p\xc4\x83streaz\xc4\x83 p\xc3\xa2n\xc4\x83 la moartea sa. Profesia universitar\xc4\x83 a completat-o cu o prodigioas\xc4\x83 activitate publicistic\xc4\x83. \xc3\x8en 1867 a \xc3\xaenfiin\xc5\xa3at ziarul Federa\xc5\xa3iunea, publica\xc5\xa3ie de limb\xc4\x83 rom\xc3\xa2n\xc4\x83 ce ap\xc4\x83rea la Budapesta. Pentru c\xc4\x83 a publicat "Pronunciamentul de la Blaj" (declara\xc5\xa3ie politic\xc4\x83 a rom\xc3\xa2nilor care afirma p\xc4\x83strarea Transilvaniei ca principat autonom) a fost condamnat la un an de \xc3\xaenchisoare \xc5\x9fi 500 de zlo\xc5\xa3i amend\xc4\x83. pedeaps\xc4\x83 executat\xc4\x83 la \xc3\xaenchisoarea din Va\xc5\xa3. A fost un excelent pedagog \xc5\x9fi mobilizator al con\xc5\x9ftiin\xc5\xa3ei na\xc5\xa3ionale.\n_START_SECTION_\nDemografie\n_START_PARAGRAPH_\nConform recens\xc4\x83m\xc3\xa2ntului efectuat \xc3\xaen 2011, popula\xc8\x9bia comunei Ceica se ridic\xc4\x83 la 3.591 de\xc2\xa0locuitori, \xc3\xaen sc\xc4\x83dere fa\xc8\x9b\xc4\x83 de recens\xc4\x83m\xc3\xa2ntul anterior din 2002, c\xc3\xa2nd se \xc3\xaenregistraser\xc4\x83 4.106\xc2\xa0locuitori. Majoritatea locuitorilor sunt rom\xc3\xa2ni (95,21%). Pentru 3,56% din popula\xc8\x9bie, apartenen\xc8\x9ba etnic\xc4\x83 nu este cunoscut\xc4\x83._NEWLINE_Din punct de vedere confesional, majoritatea locuitorilor sunt ortodoc\xc8\x99i (63,38%), dar exist\xc4\x83 \xc8\x99i minorit\xc4\x83\xc8\x9bi de penticostali (25,84%) \xc8\x99i bapti\xc8\x99ti (6,46%). Pentru 3,56% din popula\xc8\x9bie, nu este cunoscut\xc4\x83 apartenen\xc8\x9ba confesional\xc4\x83.'